
ПРИЛОЖЕНИЕ № 1 – ВЪТРЕШНИ ПРАВИЛА 


ВЪТРЕШНИ ПРАВИЛА
за организацията по приемане, проверка, съхранение и публикуване на декларациите в Общински съвет – Берковица

Раздел І. Общи разпоредби
· Чл. 1. С тези правила се урежда редът за администриране на декларациите за несъвместимост по чл.61, ал.1, т.1 от ЗПКСЛЗПД и декларация за промяна в декларирани обстоятелства в декларацията за несъвместимост по чл.61, ал.1, т.3 от ЗПКСЛЗПД, съгласно Закона за противодействие на корупцията сред лица, заемащи публични длъжности - от общинските съветници, кметовете и управителите на общински дружества.
· Чл. 2. Орган по приемането и съхранението е Председателят на Общинския съвет, подпомаган от определено със заповед длъжностно лице.

Раздел ІІ. Подаване, Електронен формат и Срокове
· Чл. 3. (1) Декларацията за несъвместимост се подава в 1-месечен срок от заемането на длъжността.
· (2) Декларацията се подава на хартиен и електронен носител или по електронен път, включително чрез Системата за сигурно електронно връчване.
· (3) Лицата, които не притежават КЕП, подават декларацията на хартиен носител със собственоръчен подпис, като задължително предоставят същата и на електронен носител (PDF) или я изпращат по имейл. При приемането ѝ се подписва Приемо-предавателен протокол (Приложение № 3).
· (4) Лицата, заемащи публични длъжности, подават декларации по чл. 61, ал. 1, т. 3 и 4  от ЗПКСЛЗПД в едномесечен срок от настъпване на промяната.

Раздел ІІІ. Публичност, Дигитално и Хартиено Съхранение
· Чл. 4. В едно месечен срок от подаването, заличените от лични данни (ЕГН, адреси) декларации се публикуват в Електронния регистър на сайта на Общината.
· Чл. 5. Хартиените оригинали се съхраняват в заключена метална каса в кабинета на Председателя на ОбС.
· Чл. 6. Всички електронни файлове се съхраняват в две бази данни на общинския сървър: Архивна (криптирана и с парола) и Публична (за сайта). Извършва се ежемесечен Back-up на външен носител.
· Чл. 7. Срокът за съхранение на архивните досиета (хартиени и електронни) е 5 години след прекратяване на мандата.

Раздел IV. Процедура при Несъвместимост
· Чл. 8. При декларирана несъвместимост, лицето има 1-месечен срок да я отстрани и да представи писмени доказателства за това пред Председателя на ОбС.
· Чл. 9. При неизпълнение в срок, Председателят незабавно уведомява ОИК за предсрочно прекратяване на мандата.

Раздел V. Санкции 
Чл. 10. (1) Лице, заемащо публична длъжност, което не подаде декларация по ЗПКСЛЗПД в срок, се наказва с глоба в размер от 500 до 1500 евро.
[bookmark: p57292007](2) Когато нарушението е извършено повторно, глобата е в размер от 1750 до 3000 евро.
Чл. 11. (1) Лице, заемащо публична длъжност, което не декларира или невярно декларира обстоятелство, което е длъжно да декларира по ЗПКСЛЗПД, се наказва с глоба в размер от 500 до 1500 евро, освен ако не е предвидено по-тежко наказание.
(2) Когато нарушението е извършено повторно, глобата е в размер от 1500 до 3000 евро. 
Чл. 12. За нарушение на задълженията по чл. 107 от ЗПКСЛЗПД на виновното длъжностно лице се налага глоба от 2500 до 10 000 евро, ако извършеното не съставлява престъпление.
[bookmark: p57292009]Чл. 13.  Който наруши забраната по чл. 90 от ЗПКСЛЗПД се наказва с глоба от 2500 до 10 000 евро, ако извършеното не съставлява престъпление.
[bookmark: p57292010]Чл. 14. (1) Актовете за установяване на нарушенията по ЗПКСЛЗПД се съставят от определени от председателя на Комисията длъжностни лица, а наказателните постановления се издават от председателя на Комисията.
(2) Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.
[bookmark: p57292011]Чл. 15. Глобите и имуществените санкции се внасят в приход на държавния бюджет.

ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. Настоящите правила се приемат на основание чл. 21, ал. 1, т. 23 от ЗМСМА и Глава Осма от Закона за противодействие на корупцията сред лица, заемащи публични длъжности (обн. ДВ, бр. 51 от 05.06.2026 г.).
§ 2. Правилата влизат в сила от деня на тяхното приемане с Решение на Общински съвет – Берковица.
§ 3. Всички заварени лица на публични длъжности в общината се запознават с настоящите правила срещу подпис в 14-дневен срок от приемането им.

[bookmark: _GoBack]
